Den Vest-Sjællandske Avis, 1833-05-07
Efter de langvarige og vigtige Arbeider i denne Session, er det frem for Alt en Trangfor mig at takke Dem for det, som De have udrettet for Frankerige og for mig. Monarkiet og Chartet ere blevne befæstede ved Deres energiske Hengivenhed. De have vidst ved enhver Leilighed at erkiende og opretholde Frankerige og den constitutionelle Thrones Jnteresser; De have forundet min Regiering den loyaleste Medvirkning, Allerede har Frankerige høstet Frugterne deraf, vi overlade os ikke blot til Forhaabninger; vi ere traadte ind i en nye Periode for Velstand. Landet beroliges og vinder i Tillid; Handel og Jndustrie udvikle sig ved den gavnligste Virksomhed. Overalt betrygger Fliden Jndvaanernes Velstand, og consoliderer denne Orden, som De have befæstet. Disse Fremskridt bringe Uroestifterne til Fortvivlelse og deres Utilfredshed maae skaffe sig Luft i Trudsler; men disse ville forblive afmægtige. Mine Herrer, Deres hæderfulde Exempel vil understøtte de gode Borgeres Mod. Min Regierings kraftfulde bistand vil aldrig mangle Dem. Den fredelige Udvikling af vore Jnstitutioner, Nationens Sikkerhed, saavel inde i Landet, som med Hensyn til Udlandet vil blive vo Belønning. Til at opnaae dette Formaal er det aldeles nødvendigt, at Statens Financer blive bragte tilbage i deres regelmæssige Gang. Den provisoriske Fremgangsmaade, hvortil vi hidindtil have været tvungne, er et trykkende Onde for Landet og for Regieringen. Naar dette Onde først er hævet, saa vil Undersøgelsen af Udgifterne kunne foretages med større Nytte. Bevilgningen af Biedragene vil blive befriet for alle Standsninger. Statsmagten vil komme i Besiddelse af alle sine Resoureer og Landet af alle sine Garantier. Dette er den vigtigste Bevæggrund for mig til at opfordre Deres Patriotisme til en nye Session. Jeg vil give Ordre til at den skal ufortøvet blive aabnet. Finants Love med saadanne Reductioner, som det er muligt at anbringe ved dem, skulle blive Dem forelagte. Med det samme skulle de vigtige OrganisationsLove blive tilendebragte, som allerede ere forelagte til Overveielse. - Jeg kan ikke andet end lykønske mig til mine Forhold med de udenlandske Magter. - Begivenhederne have lært, at den Qvæstion, som vedligeholder Uenighed imellem Holland og Belgien maae løsnes uden at forstyrre Europas Rolighed. - Orientens Tilstand holder Gemytterne i en Spænding; man har dog Grund til at troe, at en hurtig Opløsning af Qvæstionen vil tilveiebringe Freden i hine Egne. Saaledes lyder dette Sted i et Extrablad til Moniteuren; men skriftlig berettes, at Kongen skal have sagt: At ingen nærforestaaende Begivenhed vil forstyrre Freden i hine Egne). De være forsikkrede om at Frankerige i dette Anliggende iagttager den Fremgangsmaade og indtager den Rang, som tilkommer det Nationen vil aldrig blive skuffet i det, som den er berettiget til at forvente af os, naar Talen er om at opretholde dens Værdighed, befordre dens Velfærd og sikkre dens Frieheder, og jeg nærer den Tillid, at den vil paaskiønne vore fælles Bestræbelser. Nu gienlød atter Raabet: leve Kongen. Jndenlandskministeren Greve de Argout oplæste derpaa den Kongelige Forordning, hvorved Sessionen blev sluttet. Kongen blev modtaget med stor Jubel paa Veien fra og til Kammeret. Nationalgarden, uagtet den var bleven sildig underrettet derom, samlede sig i stor Mængde, og dannede Spalier. Mangfoldige Nysgierrige, havde forsamlet sig paa Veien fra Thuillerierne og til Paladset Bourbon. J Kammeret vare over 300 Deputerede tilstæde, og det diplomatiske Corps. Dronningen ankom et Qvarteer for Kongen. Næsten hele Forsamlingen reiste sig; men paafaldende var det, at Medlemmerne af den yderste venstre Side bleve siddende. Oppositionspartiet betragtes som aldeles overvundet, især ved sin indbyrdes Uenighed. Generalforsamlingen af alle Deputerede for Foreningerne til Pressens Fordeel have udstædet en Proclamation til Patrioterne i alle Departementer, som er forfattet i en temmelig revolutionair Tone.